**Vezetői számvitel (BGZ2221)**

**Tantárgyi tematika és félévi követelményrendszer**

**Féléves tematika:**

1. hét Regisztrációs hét

2. hét A vezetői számvitel fogalma és jellemzői, célja és területei. A pénzügyi és a vezetői számvitel kapcsolata.

3. hét Bevezetés a költség és teljesítmény számítás rendszerébe. A költség és teljesítményszámítás alapfogalmai. Hagyományos költségszámítás. Az önköltség fogalma, fajtái és tartalma. Az önköltség számítás hagyományos módszerei 1.

4. hét Az önköltség számítás hagyományos módszerei 2. Az önköltségszámítás hazai törvényi szabályozása. A közvetett költségek felosztásának elvi és gyakorlati kérdései. A tevékenységalapú költségszámítási rendszerek logikája.

5. hét Költség- és teljesítményelszámolás és az eredménykimutatás összefüggései 1.: Egykörös költségelszámolás. A költségnemenkénti elszámolás és összköltség eljárású eredménykimutatás közötti kapcsolat és elszámolási lehetőségek termék, szolgáltatás és saját beruházás esetén.

6. hét Költség- és teljesítményelszámolás és az eredménykimutatás összefüggései 2.: Kétkörös költségelszámolás. A költséghely és költségviselő számlákon történő elszámolás fő lehetőségei termék, szolgáltatás és saját beruházás esetén. Tényleges önköltségen történő nyilvántartás szabályai. Termelési és értékesítési költségek egyeztetése.

7. hét Költség- és teljesítményelszámolás és az eredménykimutatás összefüggései

8. hét A tervezett önköltségen történő nyilvántartás szabályai termékelőállítás esetén.

9. hét A teljesítmény értelmezési lehetőségei.

10. hét A vezetői számvitel és a költséggazdálkodás kapcsolata. A költségmenedzsment területei és általános módszerei.

11. hét Vezetői számviteli döntési problémák. „Venni vagy gyártani” probléma. Tevékenység megszüntetése vagy továbbfolytatása.

12. hét A vezetői számvitel innovatív területei 1. A „lean accounting” és a vezetői számvitel. A „Lean menedzsment” szerepe az optimális költséggazdálkodás megteremtésében és az önköltség kalkuláció során.

13. hét A vezetői számvitel innovatív területei 2. Az értékteremtést támogató vezetői számvitel. Az értékelemzés szerepe a vezetői számvitelben és a vezetői döntéstámogatás területén.

14. hét Zárthelyi dolgozat

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**Félévi követelmény: kollokvium**

**Az értékelés módja, ütemezése:**

* vizsga típusa: *írásbeli*
* vizsgára bocsátás feltétele: a zh min 50%-os eredménye

***A kollokvium típusa***: írásbeli

A) Írásbeli vizsga anyaga:

* + *az előadáson elhangzottak, a kiadott oktatási segédanyag és a kötelező irodalom anyaga.*

**Az érdemjegy kialakításának módja:**

*A félév során megírt a zárthelyi dolgozatból megajánlott jegyet lehet szerezni.*

*Az elért pontszám százalékos értékelése:*

|  |  |
| --- | --- |
| 0-60% | elégtelen (1) |
| 61-70% | elégséges (2) |
| 71-80% | közepes (3) |
| 80-90% | jó (4) |
| 90-100% | jeles (5) |